ΜΙΑ ΣΕΙΡΑ ΤΟΥ NETFLIX
Σε χώρους σε όλο τον κόσμο, έχουμε δει, κατά τη γνώμη μου,
τα αποτυπώματα ενός χαμένου πολιτισμού
που ανάγεται στον τελευταίο Παγετώνα.
Το μεγάλο μυστήριο είναι,
τι συνέβη σε αυτόν τον προηγμένο πολιτισμό;
Ίσως υπάρχουν στοιχεία στους μύθους προέλευσης αρχαίων πολιτισμών,
επειδή πολλοί από αυτούς λένε την ίδια βασική ιστορία.
Σύμφωνα με αυτούς τους θρύλους,
μια φορά κι έναν καιρό,
η ανθρωπότητα μοιραζόταν τη Γη με μια πιο προηγμένη κοινωνία,
είτε ήταν Ατλάντιοι, είτε γίγαντες, είτε θεοί στη Γη.
Μέχρι που συνέβη ένας τρομερός παγκόσμιος κατακλυσμός,
μια μεγάλη πλημμύρα,
και μόνο λίγοι επίλεκτοι σώθηκαν για να εποικίσουν ξανά τη Γη.
Τους οποίους επισκέφτηκαν αργότερα άλλοι επιζώντες,
μυστηριώδεις μεγάλοι δάσκαλοι, που έφταναν συνήθως από τη θάλασσα,
για να θέσουν τις βάσεις για την αναγέννηση της ανθρωπότητας
και του πολιτισμού όπως τον ξέρουμε σήμερα.
Η επιστήμη επιβεβαιώνει
ότι μια τέτοια σειρά αποκαλυπτικών γεγονότων
σημειώθηκε στο τέλος της τελευταίας Εποχής των Παγετώνων, 12.800 χρόνια πριν…
μια εποχή γνωστή στους γεωλόγους ως ο Νεότερος Δρυάς.
Μόνο στον απόηχό του,
άρχισαν οι πρόγονοί μας ξαφνικά να καλλιεργούν και να εκτρέφουν ζώα,
να δημιουργούν κοινωνίες
και να χτίζουν πελώριες μεγαλιθικές κατασκευές
που ευθυγραμμίζονται με άστρα.
Γιατί τότε;
Είναι ένα μυστήριο για το οποίο οι αρχαιολόγοι δεν έχουν αληθινή εξήγηση
εκτός από "Αυτό έγινε".
Μα εγώ προτείνω κάτι ριζικά διαφορετικό.
Ας αναρωτηθούμε, αυτή ήταν η αρχή της ιστορίας;
Ή ήταν πολύ πριν;
ΚΑΤΑΚΛΥΣΜΟΣ ΚΑΙ ΑΝΑΓΕΝΝΗΣΗ
Είναι πιθανό
όλα τα ίχνη του χαμένου προηγμένου πολιτισμού που ψάχνω
να παρασύρθηκαν στους κατακλυσμούς του Νεότερου Δρυά.
Όμως, σίγουρα τα γεωλογικά στοιχεία της αποκαλυπτικής στιγμής
υπάρχουν ακόμη.
Πιστεύω πως υπάρχουν.
Εδώ, στη βορειοδυτική γωνιά της Αμερικής,
σε ένα μέρος της ανατολικής πολιτείας της Ουάσινγκτον, τα Καναλωτά Σκάμπλαντς.
ΚΑΝΑΛΩΤΑ ΣΚΑΜΠΛΑΝΤΣ
Είναι ένα μοναδικό αποκαλυπτικό τοπίο,
μια θεαματική περιοχή που καλύπτει 5.180 τ.χλμ.
Αυτά τα τοπία αποδεικνύουν έναν τεράστιο,
σχεδόν ανείπωτο, κατακλυσμό.
Είναι μια περιοχή που συναρπάζει καιρό του γεωλόγους,
με γιγαντιαία σημάδια στον βράχο,
τεράστιες σπηλιές και επικούς καταρράκτες.
Όλα συνωμοτούν για να δείχνει απόκοσμο.
Από άλλο κόσμο.
Ο μεγάλος απολιθωμένος καταρράκτης,
που ονόμασαν κατάλληλα Στεγνό Καταρράκτη,
κατατάσσεται ψηλά ανάμεσα στα φυσικά θαύματα των Σκάμπλαντς
και του κόσμου.
Τόσο πελώριος που είναι αδύνατο να αντιληφθούμε το μέγεθός του.
Ο καταρράκτης είναι μόνο ένα τμήμα ενός θεόρατου φαραγγιού
ανοιγμένου από τη γη, βάθους εκατοντάδων μέτρων,
μήκους 80 χλμ. και πλάτους σχεδόν πέντε χλμ.,
το Γκραντ Κούλι.
Οι γεωλόγοι πιστεύουν πως τους δραματικούς σχηματισμούς
δημιούργησαν πλημμύρες
που έγιναν κάποια στιγμή στην τελευταία Εποχή των Παγετώνων.
Το πότε και πώς ακριβώς προέκυψε αυτή η πλημμύρα παραμένει μυστήριο
που έχει πυροδοτήσει αντιπαράθεση ανάμεσα στους γεωλόγους.
Τι πραγματικά συνέβη εδώ;
Και μπορεί να σχετίζεται με ό,τι συνέβη σε αυτόν τον χαμένο προηγμένο πολιτισμό
των Παγετώνων;
Για να με βοηθήσει να καταλάβω,
ο ερασιτέχνης γεωλόγος και συγγραφέας Ράνταλ Κάρλσον,
ο οποίος εξερευνά τα Σκάμπλαντς εδώ και δεκαετίες,
έρχεται μαζί μου σε μια περιοχή του Γκραντ Κούλι γνωστή ως λίμνη Λενόρ.
Όποια κι αν ήταν η αιτία, δεν χωράει αμφιβολία…
ΡΑΝΤΑΛ ΚΑΡΛΣΟΝ - ΕΡΕΥΝΗΤΗΣ ΓΕΩΛΟΓΙΑΣ
…ότι είναι αποτέλεσμα πλημμύρας
σε κλίμακα που είναι ασύλληπτη.
Η πρώτη μου εντύπωση, κοιτώντας τον χάρτη,
είναι πως πρόκειται για περιοχή που έχει σκιστεί και διαλυθεί.
Ποια είναι η ιστορία του τοπίου;
Αυτήν τη στιγμή, τα συμβατικά μοντέλα λένε
-πως η πηγή του νερού εδώ… -Ναι.
…που δημιούργησε τα Σκάμπλαντς ήταν η λίμνη Μισούλα.
ΑΪΝΤΑΧΟ
Β. ΑΜΕΡΙΚΗ - ΦΥΛΛΟ ΠΑΓΟΥ ΚΟΡΔΙΛΙΕΡΑΣ ΦΥΛΛΟ ΠΑΓΟΥ ΛΑΥΡΕΝΤΙΟΥ ΕΙΡΗΝΙΚΟΣ - ΑΤΛΑΝΤΙΚΟΣ
Στον τελευταίο Παγετώνα,
τεράστια φύλλα πάγου κάλυπταν το βόρειο μισό της Β. Αμερικής,
από ακτή σε ακτή.
Εκατομμύρια τετραγωνικά χιλιόμετρα πάγου που είχαν αρκετό νερό να γεμίσει ωκεανό.
ΒΟΡΕΙΑ ΑΜΕΡΙΚΗ - ΦΥΛΛΟ ΠΑΓΟΥ ΚΟΡΔΙΛΙΕΡΑΣ ΟΥΑΣΙΝΓΚΤΟΝ - ΟΡΕΓΚΟΝ - ΑΪΝΤΑΧΟ - ΜΟΝΤΑΝΑ
Στο νότιο άκρο των φύλλων πάγου,
σχηματίστηκαν λίμνες γλυκού νερού.
ΛΙΜΝΗ ΚΟΛΟΥΜΠΙΑ - ΛΙΜΝΗ ΜΙΣΟΥΛΑ
Μια παγετωνική λίμνη, η Μισούλα,
περιείχε τόσο νερό όσο οι σύγχρονες λίμνες Ίρι και Οντάριο μαζί,
καλύπτοντας την περισσότερη σημερινή βορειοδυτική Μοντάνα.
Η σημερινή θεωρία λέει πως η λίμνη Μισούλα είχε φραχτεί
από κάποιο φυσικό φράγμα πάγου που έσπασε.
Αφαιρώντας το φράγμα,
όλο το νερό θα ρέει από δω προς τα δυτικά έτσι.
ΑΪΝΤΑΧΟ - ΛΙΜΝΗ ΜΙΣΟΥΛΑ
Και για να εξηγήσουν όλη αυτήν τη ζημιά στο τοπίο,
οι γεωλόγοι υπέθεσαν ότι το φράγμα πάγου επανασχηματίστηκε κι έσπασε ξανά και ξανά,
προκαλώντας δεκάδες πλημμύρες σε ένα διάστημα πολλών χιλιάδων ετών,
δίνοντας σταδιακά στα Σκάμπλαντς τη μορφή που βλέπουμε σήμερα.
Όλα προήλθαν από τη Μισούλα,
και επειδή ένα άδειασμα δεν θα αρκούσε,
εκτιμούν μέχρι 80 ή 90 αδειάσματα.
Βοηθάει σίγουρα.
Είναι μια περίεργα επινοημένη εξήγηση για ένα τόσο άγριο τοπίο.
Υπάρχει μια δυνατή τάση ομοιομορφισμού, όπως λέμε, στη γεωλογία.
Στους σύγχρονους γεωλόγους δεν αρέσουν οι κατακλυσμοί.
Προτιμούν μακροσκελείς, αργές, σταδιακές εξηγήσεις των πραγμάτων
και την άποψη ότι, όπως είναι σήμερα τα πράγματα,
έτσι ήταν πάντα παλιά,
παρόλο που εμένα μου φαίνεται εντελώς παράλογη.
Ο Ράνταλ πιστεύει πως τα γεωλογικά στοιχεία
αποδεικνύουν όχι αιώνες σταδιακών πλημμυρών,
αλλά μία πολύ βίαιη πλημμύρα που κράτησε μόλις μερικές εβδομάδες.
-Δεν ήταν μόνο νερό, έτσι; -Όχι.
-Ναι. -Μέχρι εκεί που έφτανε το μάτι,
ήταν μια θυμωμένη, αγριεμένη, ταραχώδης σκηνή.
Τρεχούμενο νερό γεμάτο χιλιάδες παγόβουνα.
Ό,τι υπήρχε ανάμεσα στους γκρεμούς ξηλώθηκε.
Ναι.
Ένα εξαιρετικά αφάνταστα βίαιο γεγονός.
Για να πάρεις μια ιδέα,
αν έπαιρνες όλους τους ποταμούς στη Γη από κάθε ήπειρο
και τους πρόσθετες,
θα έπρεπε να πολλαπλασιάσεις με το δέκα
για να βρεις τον όγκο νερού που έρεε από δω.
Απίστευτο! Αυτό το βάζει στη σωστή του διάσταση.
Είναι ένα πραγματικά καταπληκτικό αφιλόξενο τοπίο,
που για μένα αποδεικνύει μια αρχαία αποκάλυψη.
Μια αποκάλυψη κλίμακας που είναι αδύνατο να φανταστούμε σήμερα.
Στην Εποχή των Παγετώνων, θα ήταν μια περιοχή απαλά κυματιστών λιβαδιών,
με διάσπαρτα κοπάδια από αντιλόπες και μαστόδοντες,
μέχρι που έφτασε η βία.
Τα πλημμυρικά ύδατα άνοιξαν έναν απέραντο καταρράκτη
που θα είχε το μέγεθος δέκα Καταρρακτών του Νιαγάρα,
δυόμισι φορές πιο ψηλός, επτά φορές πιο φαρδύς,
και 3.000 φορές πιο δυνατός.
Πόσο γρήγορα έγινε, νομίζεις;
Νομίζω ότι έγινε πάρα πολύ γρήγορα.
-Μπορεί να δημιουργήθηκε σε εβδομάδες; -Ναι.
Τα πιο σαφή στοιχεία είναι ακριβώς εδώ, σε ένα μέρος που λέγεται Χάσμα Ουαλούλα,
όπου τα πλημμυρικά ύδατα σκάλισαν ένα τεράστιο φαράγγι βάθους 365 μέτρων,
αφήνοντας πίσω αυτά τα πελώρια επανθήματα βασάλτη…
γνωστά ως Δίδυμες Αδερφές.
Απόδειξη της ταχύτητας και της έντασης
της πιθανότατα μεγαλύτερης ξαφνικής πλημμύρας στην ιστορία.
Η έρευνα του Ράνταλ δείχνει πως ο σχηματισμός
δεν θα μπορούσε να είναι έργο σταδιακής διάβρωσης χιλιετιών, όπως λένε γεωλόγοι.
Κι όταν τελείωσε αυτή η μεγάλη πλημμύρα,
τα υποχωρούντα νερά
δεν άφησαν πίσω τους μόνο απομονωμένους πύργους πιο σκληρής πέτρας.
Σε κοντινή απόσταση, σε ένα σημείο γνωστό ως Λιβάδι Κάμας,
υπάρχουν γιγάντιοι κυματισμοί στο τοπίο.
Τόσο ομοιόμορφοι και τόσο τέλεια σχηματισμένοι,
που όποιος πάει στην παραλία και δει την παλίρροια
θα δει ότι αφήνει μια σειρά από κυματισμούς στην άμμο,
και οι κυματισμοί ίσως έχουν ύψος ενός εκατοστού
και μήκος μερικών μέτρων.
Στο Λιβάδι Κάμας έχουμε κυματισμούς ρεύματος
που έχουν ύψος εννέα με 15 μέτρα και μήκος 90 μέτρα.
Το ίδιο φαινόμενο που προκαλείται από την υποχώρηση υδάτων.
Μα οι κυματισμοί στο τοπίο αποδεικνύουν ένα τεράστιο γεγονός,
μια μεγάλη ποσότητα νερού που πέρασε από πάνω και μετά υποχώρησε.
Πραγματικά αποκαλυπτικό.
Αποκαλυπτικό, ναι.
Αν κάποιοι επέζησαν εδώ κι εκεί κατά τύχη,
θα αναφάνηκαν στον απόηχο
νομίζοντας ότι καταστράφηκε όλος ο κόσμος.
Τα Σκάμπλαντς έχουν όλα τα σημάδια μιας τεράστιας, ολέθριας πλημμύρας
πολύ μικρής διάρκειας,
όπως αυτές που περιγράφουν οι μύθοι σε όλο τον κόσμο.
Και είναι απίθανο όλο αυτό το νερό να ήρθε από τη Μισούλα, όπως λένε οι γεωλόγοι.
Αφαιρώντας το φράγμα πάγου,
όλο το νερό θα ρέει από δω προς τα δυτικά έτσι,
ΣΚΑΜΠΛΑΝΤΣ - ΑΪΝΤΑΧΟ
ωστόσο κατά μήκος του νότιου τοίχου, εδώ μέσα,
βρίσκουμε τεράστια κοιτάσματα σκύρου.
Αυτό το νερό ρέει νότια.
Κι εδώ ακριβώς αποκλίνεις από τη σύμβαση.
Βλέπεις την πηγή της πλημμύρας στο παγοκάλυμμα, όχι στη λίμνη.
Μάλιστα.
Είναι πια αποδεκτό και αναγνωρισμένο
ότι ίσως υπήρχαν άλλες λίμνες εδώ πάνω.
Και αυτό που θα πρέπει να κάνουμε είναι να κοιτάξουμε βόρεια.
Να κοιτάξουμε το παγοκάλυμμα.
Όσον αφορά τη συμβατική θεωρία,
τοποθετούν τις πλημμύρες σε συγκεκριμένο χρονικό πλαίσιο,
σε παράθυρο ηλικίας 18.000 με 15.500 χρόνων.
Ναι. Νομίζω πως πρέπει να εξετάσουμε καλύτερα τις ημερομηνίες.
Τίποτα σε αυτήν την περίοδο
δεν θα παρείχε αρκετή ενέργεια
για απελευθέρωση τόσου νερού.
Αυτό που πρέπει να γίνει τώρα είναι να ενώσουμε τα κομμάτια του παζλ…
-Ναι. -…για να δούμε σφαιρικά
τη λογική συνολική εικόνα.
Η συνολική εικόνα που ψάχνει ο Ράνταλ μπορεί να εμφανίζεται.
Αντί να συνεχίσει να περιγράφει τα Σκάμπλαντς
ως ένα αινιγματικά μεμονωμένο φαινόμενο
χωρίς κανένα προφανές εξωτερικό αίτιο,
το επιχείρημα του Ράνταλ θέτει το κατεστραμμένο τοπίο
στο πλαίσιο της ευρύτερης, παγκόσμιας πράγματι, καταστροφής
που έγινε στο τέλος του τελευταίου Παγετώνα.
16.000 Π.Χ.
Όχι 18.000 ούτε 15.500 χρόνια πριν…
13.500 Π.Χ.
…αλλά γύρω στα 12.800 χρόνια πριν…
10.800 Π.Χ.
…στην έναρξη του Νεότερου Δρυά.
Μπορεί η τόσο εμφανής καταστροφή στα Σκάμπλαντς
να ήταν μέρος μιας μεγαλύτερης αρχαίας αποκάλυψης
που υποπτεύομαι πως εξάλειψε έναν ολόκληρο προηγμένο πολιτισμό;
Ένα άλλο σημαδεμένο τοπίο της αρχαίας Αμερικής
ίσως κρύβει το τελευταίο στοιχείο.
Δύο χιλιάδες χλμ. νότια,
στη γεμάτη θάμνους έρημο κατά μήκος των συνόρων ΗΠΑ-Μεξικού,
σε έναν χώρο που λέγεται Μέρεϊ Σπρινγκς.
ΜΕΡΕΪ ΣΠΡΙΝΓΚΣ
Ο Άλεν Ουέστ είναι μέλος μιας διεπιστημονικής ερευνητικής ομάδας
που το 2007 σόκαρε την επιστημονική κοινότητα
δημοσιεύοντας μια εργασία για μια καταπληκτική ανακάλυψη εδώ,
σε μια περιοχή εκτεθειμένης γης που περιέχει το γνωστό ως "μαύρο στρώμα".
Αυτό το μαύρο στρώμα που βλέπεις…
ΑΛΕΝ ΟΥΕΣΤ ΕΡΕΥΝΗΤΗΣ, ΣΥΜΒΟΥΛΟΣ ΓΕΩΕΠΙΣΤΗΜΗΣ
-Ναι. -…είναι το στρώμα εξαφάνισης.
Κάτω από αυτό, υπάρχουν οστά μαμούθ, οστά αμερικανικών αλόγων,
αμερικανικών καμηλών, ανταρόλυκων και σμιλοδόντων.
Και μέχρι στιγμής, κανένα από αυτά δεν έχει βρεθεί πάνω από αυτό το στρώμα.
Εκτός από την εξαφάνιση της μεγαπανίδας,
υπήρξε επίσης εξαφάνιση ανθρώπων.
Πιστεύουμε πως πιθανότατα το 50 με 60% των ανθρώπων
σε όλο το βόρειο ημισφαίριο πέθαναν αυτήν την εποχή.
Μάλιστα. Πολύ δραματικός αριθμός.
Ξέραμε ότι κάτι είχε συμβεί, αλλά όχι τι.
Αντικρίσατε ένα μυστήριο…
-Ναι, ναι. -…που θέλατε να ερευνήσετε.
Όταν το μαύρο στρώμα ανακαλύφθηκε και αναλύθηκε τη δεκαετία του 1960,
οι επιστήμονες το ραδιοχρονολόγησαν σε περίπου 12.800 χρόνια πριν,
ακριβώς στη στιγμή της έναρξης του Νεότερου Δρυά.
Γι' αυτό είμαι εδώ.
Το μαύρο στρώμα ίσως βοηθήσει στην επίλυση
όχι μόνο του μυστηρίου του τι ξεκίνησε εξαρχής την κατακλυσμική εποχή,
αλλά και συγκεκριμένα του τι μπορεί να απελευθέρωσε την τεράστια πλημμύρα…
που δημιούργησε τα Σκάμπλαντς.
Ως μέρος της έρευνάς τους,
η ομάδα του Άλεν διεξήγαγε πλήρη χημική ανάλυση του μαύρου στρώματος.
Ήρθατε, λοιπόν, εδώ και αρχίσατε να εξερευνάτε το στρώμα.
Βρήκαμε σφαιρίδια λιωμένου γυαλιού.
Ήταν το πρώτο μας στοιχείο ότι συνέβη κάποιο γεγονός υψηλής θερμοκρασίας.
Αλλά δεν ξέραμε τι ήταν.
Δηλαδή, μια θερμοκρασία αρκετή να λιώσει τη γη ουσιαστικά,
αυτό λες;
Αρκετή για να κάνει ένα αμάξι
λιμνούλα λιωμένου μετάλλου στο πάρκινγκ.
Απίστευτο.
Τι άλλο βρίσκεις εδώ;
Υψηλά ποσοστά λευκόχρυσου και ιριδίου.
Περιμένατε να βρείτε λευκόχρυσο και ιρίδιο;
Όχι, δεν το περιμέναμε.
Είναι κάτι που δεν βλέπεις συχνά στον πλανήτη.
Και ξέραμε ότι υπάρχει μόνο ένα πράγμα που το κάνει,
κι αυτό είναι κάποια κοσμική πρόσκρουση.
Κάτι, ένας αστεροειδής ή θραύσματα κομήτη
που μπαίνουν στην ατμόσφαιρα και είτε σκάνε στον αέρα
είτε χτυπάνε στο έδαφος;
Σωστά, ναι.
Ένας κομήτης, ένας φονιάς ειδών.
Θα εξηγούσε αυτό τους αποκαλυπτικούς κατακλυσμούς
που έλαβαν χώρα στο τέλος του Νεότερου Δρυά;
Έχει ξανασυμβεί, στους δεινόσαυρους.
Όλοι συμφωνούν ότι μια κοσμική πρόσκρουση, ένας κομήτης,
προκάλεσε τον αφανισμό των δεινοσαύρων 66 εκατ. χρόνια πριν.
Το γεγονός άφησε ένα σαφές στρώμα στη γη,
το οποίο είναι ακόμη ορατό σε μέρη σήμερα,
κι ένα πολύ παρόμοιο στρώμα βρίσκεται στο Μέρεϊ Σπρινγκς.
Όταν η ομάδα του Άλεν
κατάλαβε τις προεκτάσεις του μαύρου στρώματος στο Μέρεϊ Σπρινγκς,
ξεκίνησαν μια ενδελεχή, μακροχρόνια έρευνα
για να δουν αν εμφανιζόταν και αλλού.
Και εμφανίστηκε, σε όλο τον κόσμο.
ΕΙΡΗΝΙΚΟΣ ΩΚΕΑΝΟΣ - ΒΟΡΕΙΑ ΑΜΕΡΙΚΗ ΝΟΤΙΑ ΑΜΕΡΙΚΗ
ΑΤΛΑΝΤΙΚΟΣ ΩΚΕΑΝΟΣ - ΑΦΡΙΚΗ ΕΥΡΩΠΗ - ΑΣΙΑ
Ως σήμερα, έχουν βρεθεί μαύρα στρώματα σε όλη τη Β. Αμερική,
από την Καλιφόρνια στο Μίσιγκαν, στο Νιου Τζέρσι,
και από το Βέλγιο της βόρειας Ευρώπης στη Συρία της Μέσης Ανατολής.
ΒΕΛΓΙΟ - ΣΥΡΙΑ ΟΡΙΟ ΝΕΟΤΕΡΟΥ ΔΡΥΑ
Είναι πολλά τα πιθανά σημεία πρόσκρουσης
και όλα χρονολογούνται στην ίδια περίοδο, περίπου 12.800 χρόνια πριν.
Αρχίσαμε να συνειδητοποιούμε ότι ήταν ένα τεράστιο γεγονός.
Η συνολική εικόνα μάς έκανε πιο ξεκάθαρο πως κάτι καταστροφικό είχε συμβεί.
Αν, όμως, υπήρξε πρόσκρουση κομήτη, πού είναι ο κρατήρας;
Νομίζω πως είδαμε την απάντηση…
ψηλά στα Σκάμπλαντς.
Αν οι αρχικές προσκρούσεις στην αρχή του Νεότερου Δρυά
ήταν σε παγοκαλύμματα,
όπου ο πάγος λιώνει, δεν απομένει κανένας κρατήρας.
Θα υποστήριζε τη θεωρία του Ράνταλ
ότι η ξαφνική καταστροφική πλημμύρα υπεύθυνη για τα Σκάμπλαντς
δεν προήλθε από τη λίμνη, αλλά από το ίδιο το παγοκάλυμμα.
Θα χρειαστεί να ξαναγράψουμε την ιστορία όπως την ξέρουμε.
Ναι.
Ωστόσο, μία μόνο πρόσκρουση δεν θα μπορούσε να δημιουργήσει
όλα τα μαύρα στρώματα που χαρτογράφησε η ομάδα του Άλεν.
ΟΡΙΟ ΝΕΟΤΕΡΟΥ ΔΡΥΑ
Τα ευρήματά τους οδήγησαν σε μια εκπληκτική ιδέα.
Ίσως δεν ήταν μία κοσμική πρόσκρουση που άφησε όλα αυτά τα ίχνη παντού,
αλλά πολλές.
Μια σύντομη έντονη καταιγίδα κοσμικών θραυσμάτων που συνάντησε η Γη.
Την αποκάλεσαν Θεωρία Πρόσκρουσης του Νεότερου Δρυά.
Η Γη δεν χτυπήθηκε από τον ίδιο τον κομήτη,
αλλά από δεκάδες χιλιάδες θραύσματα.
Σκέψου ότι 12.800 χρόνια πριν,
η Γη εισήλθε στα θραύσματα ενός γιγάντιου κομήτη.
Θα έμοιαζε σαν να εξερράγησαν χιλιάδες ατομικές βόμβες.
Σε λίγες μόλις ώρες, ένα αληθινά συνταρακτικό γεγονός,
που απελευθέρωσε υδρατμούς και σύννεφα σκόνης που θα είχαν καλύψει τους ουρανούς,
προκαλώντας απότομη πτώση θερμοκρασίας.
Φαντάσου πως ζεις στο Μαϊάμι κι απολαμβάνεις την παραλία,
και ξαφνικά το κλίμα να γίνεται Άνκορατζ της Αλάσκας.
-Εν μία νυκτί. Ναι. -Ναι. Μέσα σε κάποιους μήνες μάλλον.
Η ΑΦΙΞΗ ΚΟΜΗΤΗ ΠΡΟΚΑΛΕΣΕ ΕΞΑΦΑΝΙΣΕΙΣ
Όταν ο Άλεν κι οι συνάδελφοί του
από την Ομάδα Έρευνας Κομητών, όπως λέγεται πια,
δημοσίευσαν τα ευρήματα,
αναμενόμενα αντιμετωπίστηκαν με περιφρόνηση και λοιδορία.
ΣΕΙΕΤΑΙ Ο ΚΟΣΜΟΣ ΤΗΣ ΓΕΩΛΟΓΙΑΣ
Οι επιστήμονες, δυστυχώς, έχουν μάθει να είναι κυνικοί.
Ο σκεπτικισμός είναι υγιής, ο κυνισμός όχι.
Το πιο ανησυχητικό της ανακάλυψής τους
είναι η πιθανή προέλευση αυτών των θραυσμάτων κομήτη.
Το ρεύμα μετεώρων των Ταυρίδων,
ένα κομμάτι ουρανού που η Γη περνάει δύο φορές τον χρόνο
στα τέλη του Ιουνίου και του Οκτωβρίου.
Υπολογίζεται ότι πιθανότατα υπάρχουν 200 αντικείμενα
με διαμέτρους τουλάχιστον ενός χλμ.,
που περιστρέφονται στις Ταυρίδες.
Τα στοιχεία
της Ομάδας Έρευνας Κομητών
δεν αποδεικνύουν τίποτα λιγότερο από έναν παγκόσμιο κατακλυσμό 12.800 χρόνια πριν,
μια αποκάλυψη αρκετά μεγάλη για να αφανίσει σχεδόν όλα τα ίχνη
ενός προηγμένου πολιτισμού των Παγετώνων,
και για να εξηγήσει μεμιάς
όλα τα μυστήρια που ερευνώ τα τελευταία 30 χρόνια.
Ίσως είναι ο λόγος που οι αρχαίοι πολιτισμοί που εμφανίστηκαν μετά
ήταν τόσο επιστημονικά επικεντρωμένοι στους ουρανούς.
Είναι μια περιοχή που πρέπει να δώσουμε βάση
επειδή υπάρχει κάτι επικίνδυνο εκεί
και ίσως αφανίσει τον πολιτισμό.
Στο Γκεμπεκλί Τεπέ της Τουρκίας, έχουμε ήδη δει
πώς μπορεί να τίμησαν οι αρχαίοι αυτήν την αποκάλυψη σε πέτρα.
Καταγράφοντας τους αστερισμούς του ουρανού εκείνη την εποχή στην Κολόνα 43.
Όμως, οι κολόνες ίσως περιέχουν άλλο ένα μήνυμα
που ο δρ Μάρτιν Σουέτμαν ήθελε να μου δείξει,
κάτι που πιστεύει ότι είναι καταγραφή
του πότε και από πού ακριβώς ήρθε η βροχή μετεώρων.
Εδώ έχουμε φίδια…
ΔΡ ΜΑΡΤΙΝ ΣΟΥΕΤΜΑΝ ΠΑΝΕΠΙΣΤΗΜΙΟ ΕΔΙΜΒΟΥΡΓΟΥ
…να αναδύονται από το σώμα και τα πόδια μιας αλεπούς.
Και στην άλλη πλευρά της κολόνας
βλέπουμε και πάλι τα φίδια να αναδύονται από αυτά τα πουλιά.
Οι αρχαίοι πολιτισμοί έβλεπαν τους κομήτες ως φίδια του ουρανού.
Δεν υπάρχει σοβαρή διένεξη για αυτό.
Μπορούμε να το ερμηνεύσουμε ως μετέωρα που προέρχονται από αστερισμούς…
Ναι.
…τα ψηλά σκυφτά πουλιά αναπαριστούν τους Ιχθύς.
Μάλιστα.
Και εδώ έχουμε τον αστερισμό του Υδροχόου,
αυτόν νομίζουμε ότι αναπαριστά η αλεπού.
Την εποχή που χτίστηκε ο Γκεμπεκλί Τεπέ,
αυτοί ήταν οι αστερισμοί από τους οποίους προήλθε το ρεύμα μετεώρων των Ταυρίδων.
Ουσιαστικά λένε
ότι το ρεύμα μετεώρων των Ταυρίδων προέρχεται από τον Υδροχόο
και μετά από τους Ιχθύς,
και κάνει αυτήν την αλλαγή μέσα σε μερικές βδομάδες.
Μια καταγραφή καταιγίδας θραυσμάτων κομήτη που διήρκεσε εβδομάδες.
Ένα χρονικό πλαίσιο που συνάδει με τα στοιχεία του κατακλυσμού
που χτύπησε τη Γη 12.800 χρόνια πριν,
όπως η βίαιη πλημμύρα που έκανε κομμάτια τα Σκάμπλαντς της Ουάσινγκτον.
Και μπορεί να κρύβει περισσότερα η συγκεκριμένη διάταξη
του Ήλιου και των αστερισμών που απεικονίζονται στην Κολόνα 43.
Συμβαίνει στο ηλιοστάσιο,
μόνο δύο φορές σε έναν κύκλο λίγο λιγότερων από 26.000 χρόνια,
με κάθε επιστροφή να διαρκεί έναν αιώνα.
Άρα, είναι περίεργο…
ΓΚΕΜΠΕΚΛΙ ΤΕΠΕ ΟΙ ΝΑΟΙ ΕΚΦΡΑΖΟΥΝ ΚΟΣΜΙΚΗ ΓΕΩΓΡΑΦΙΑ
…όπως παρατήρησε ο αστρονόμος Πολ Μπέρλεϊ,
που η ίδια ακριβώς διάταξη
με του θερινού ηλιοστασίου 12.800 χρόνια πριν…
ΟΙ ΧΤΙΣΤΕΣ ΕΦΤΙΑΞΑΝ ΝΑΟ
ΓΙΑ ΜΙΑ ΣΤΙΓΜΗ 11.600 ΧΡΟΝΙΑ ΣΤΟ ΜΕΛΛΟΝ ΤΟΥΣ.
ΣΥΜΒΑΙΝΕΙ ΣΗΜΕΡΑ!
…έχει επιστρέψει στον ουρανό μας σήμερα, στο χειμερινό ηλιοστάσιο.
Μπορεί οι εικόνες στην Κολόνα 43 να είναι ένα μήνυμα
φτιαγμένο από τους μεγάλους αστρονόμους ενός χαμένου πολιτισμού;
Μια προειδοποίηση για το μέλλον, για εμάς,
ότι οι πράξεις έχουν συνέπειες;
Ότι όταν ο Ήλιος και τα άστρα ξαναπάρουν αυτήν τη διάταξη στο ηλιοστάσιο,
μια αποκάλυψη φιδιών του ουρανού μπορεί να επιστρέψει;
Προσέξτε, λοιπόν.
Η ιδέα πρέπει να μας βάλει σε σκέψεις.
Δεν θέλω να γίνω προφήτης κακών,
αλλά κινδυνεύουμε από τις Ταυρίδες σήμερα;
Κινδύνευσαν οι πρόγονοί μας.
Προκάλεσε κατακλυσμό στη Γη 12.800 χρόνια πριν.
Μπορεί να ξανασυμβεί;
Και βέβαια κινδυνεύουμε.
Μάλιστα, οι υπολογισμοί των αστρονόμων
λένε πως είμαστε στο παράθυρο κινδύνου τώρα
που τα πιο βαριά σώματα των Ταυρίδων θα μπορούσαν να χτυπήσουν τη Γη.
Όλο και περισσότεροι επιστήμονες ασπάζονται πλέον τη Θεωρία Πρόσκρουσης…
και αυτό το αυξανόμενο ενδιαφέρον δεν περιορίζεται μόνο στους επιστήμονες.
ΤΖΟ ΡΟΓΚΑΝ - ΡΑΔΙΟΦΩΝΙΚΟΣ ΠΑΡΑΓΩΓΟΣ
Η θεωρία ότι κάτι χτύπησε τη Γη 12.000 χρόνια πριν
κι επανεκκίνησε τον πολιτισμό, είναι ενδιαφέρουσα.
Αλλά νομίζω ότι αξίζει να τη συζητήσουμε.
Νιώθω πως υπάρχει πολύς συναισθηματισμός δεμένος με τις θεωρίες σου
και πολύς συναισθηματισμός στην αντίσταση.
Πώς τις απορρίπτει η συμβατική αρχαιολογία;
Ποια είναι τα κοινά επιχειρήματα;
Το επιχείρημα είναι "Είμαστε αρχαιολόγοι και ξέρουμε".
Επιχείρημα αυθεντίας, "Αποδέξου το σύστημά μας".
"Έχουμε κάνει όλη τη δουλειά και έτσι είναι".
Είναι πολύ περίεργο που αποδέχονται και μιλούν μόνο για ένα αφήγημα.
Το αφήγημα που καθιέρωσαν πολύ καιρό πριν.
Ναι.
Δεν σηκώνουν αμφισβήτηση.
Ίσως ένας λόγος είναι ότι απειλεί την ιδέα
πως είμαστε το απόγειο ολόκληρης της ανθρώπινης ιστορίας.
Ίσως η ιδέα ενός χαμένου πολιτισμού στο παρελθόν
να εγείρει το άβολο ερώτημα
αν είμαστε χαμένος πολιτισμός του μέλλοντος.
Αν αντιμετωπίζαμε έναν τεράστιο παγκόσμιο κατακλυσμό
σαν αυτόν που έγινε,
που ξέρουμε πως έγινε στο τέλος του Παγετώνα,
νομίζω ότι ο πολιτισμός μας θα είχε λίγες πιθανότητες επιβίωσης.
Δεν είναι δύσκολο να φανταστούμε ότι ένας προγενέστερος προηγμένος πολιτισμός
μπορεί να αφανίστηκε,
να σβήστηκε από τη μνήμη
κατά τη διάρκεια της αρχαίας αποκάλυψης 12.800 χρόνια πριν.
Μετά από αυτές τις κοσμικές προσκρούσεις στα παγοκαλύμματα,
η στάθμη της θάλασσας ανέβηκε, καταπίνοντας τα πεδινά παράκτια μέρη
που θα είχε εγκατασταθεί ένας προηγμένος πολιτισμός.
ΣΟΥΝΔΑΝΙΑ
Μέρη όπως η Σουνδανία…
ΚΟΛΠΟΣ ΤΗΕ ΒΕΓΓΑΛΗΣ - ΙΝΔΙΚΟΣ ΩΚΕΑΝΟΣ
ΣΙΚΕΛΙΑ - ΜΑΛΤΑ
…η χερσόνησος της Μάλτας ή τα Ρηχά Νερά των Μπαχαμών.
ΔΡΟΜΟΣ ΜΠΙΜΙΝΙ - ΝΗΣΟΣ ΜΠΑΧΑΜΑ
Στην Ινδονησία…
ΓΚΟΥΝΟΥΝΓΚ ΠΑΝΤΑΝΓΚ - ΙΝΔΟΝΗΣΙΑ
…ίσως οι επιζώντες υποχώρησαν στους λόφους,
αφήνοντας πίσω δελεαστικά ίχνη της εξεζητημένης αρχιτεκτονικής τους.
Κάποιοι επιζώντες στην Τουρκία…
ΜΑΛΑΚΟΠΗ - ΤΟΥΡΚΙΑ
…ίσως αποφάσισαν να σκαλίσουν υπόγεια καταφύγια
σε περίπτωση κι άλλων μετεώρων.
Στη Μεσόγειο, στη Μάλτα…
ΤΖΓΚΑΝΤΙΑ - ΜΑΛΤΑ
…οι επιζώντες ίσως έχτισαν ναούς
ευθυγραμμισμένους με το λαμπρότερο νέο άστρο στον ουρανό…
ΜΑΛΤΑ
…φοβούμενοι ίσως πως προαναγγέλλει πρόσκρουση κομήτη.
Διέσχισαν τις θάλασσες…
ΜΠΙΜΙΝΙ - ΜΠΑΧΑΜΕΣ
…κληροδοτώντας τις γεωγραφικές τους γνώσεις.
Οι αφίξεις τους καταγράφονται στις αρχαίες παραδόσεις,
χαραγμένες ακόμα και σε πέτρα.
ΥΨΩΜΑ ΦΙΔΙΟΥ - ΗΠΑ
Καθοδήγησαν λιγότερο προηγμένους πολιτισμούς να τιμήσουν ό,τι συνέβη
με τεράστια μνημεία
ενσωματώνοντας συγκεκριμένες, χρονολογήσιμες ευθυγραμμίσεις
και μεγαλιθικά μνημεία με τις χρονολογίες, ως χρονοκάψουλες.
ΓΚΕΜΠΕΚΛΙ ΤΕΠΕ - ΤΟΥΡΚΙΑ
Οι αρχαίοι βοήθησαν στην επανεκκίνηση της ανθρωπότητας σε ένα ρημαγμένο τοπίο.
Στα ταξίδια και τις περιπέτειές μου τόσες δεκαετίες,
έχω μάθει να σέβομαι τη σοφία και, ναι, την επιστήμη των αρχαίων.
ΘΑΛΑΜΟΣ
Καταλάβαιναν την απειλή από ψηλά
και έμειναν προσηλωμένοι στο σύμπαν
και στις ενίοτε φονικές αλληλεπιδράσεις του με τη Γη.
Οι μύθοι κι οι μνημειώδεις κατασκευές τους,
τόσο καλά ευθυγραμμισμένες με τα άστρα και τον Ήλιο,
μαρτυρούν αυτήν την εμμονή
και τιμούν τα φρικτά γεγονότα στο τέλος του Παγετώνα
που άλλαξαν για πάντα την ανθρώπινη ιστορία και γέννησαν τον σύγχρονο κόσμο.
Ίσως και ο δικός μας πολιτισμός θα έπρεπε να ακούσει τις προειδοποιήσεις τους,
μην τυχόν τελειώσει με τον ίδιο τρόπο και η δική μας ιστορία.
Υποτιτλισμός: Νάσια Γιαγκοπούλου